Diari Oficial de la Generalitat Valenciana


Sumari del DOGV 6627, del 10-10-2011 (2011/10445)

RESOLUCIÓ de 5 d'octubre de 2011, de la consellera d'Agricultura, Pesca, Alimentació i Aigua, per la qual es convoquen les ajudes a agrupacions de defensa sanitària ramaderes per a l'exercici 2011/2012.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10513


Data del document
:   05-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'octubre de 2011, de la consellera d'Agricultura, Pesca, Alimentació i Aigua, per la qual es convoquen les ajudes a agrupacions de defensa sanitària ramaderes per a l'exercici 2011/2012. [2011/10271]  
En el Reial Decret 784/2009, de 30 d'abril, es van establir les bases reguladores de les subvencions estatals destinades a agrupacions de defensa sanitària. Esta disposició s'ajusta a allò que es disposa en el Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat Constitutiu de la Comunitat Europea a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament (CE) número 70/2001, i s'acull al seu article 10 i és el número de registre de l'ajuda XA 158/2009, amb validesa fins al 31 de desembre de 2013.  
En l'Orde de 5 d'octubre de 2009, de la Conselleria d'Agricultura, Pesca i Alimentació, es va establir el procediment de concessió i pagament de les ajudes a agrupacions de defensa sanitària, i es va fixar en el seu apartat quart que les sol·licituds d'ajuda es presentaran per mitjà d'instància degudament emplenada i subscrita pel president o representant legal de l'agrupació, dins del termini de presentació que s'establix en cada convocatòria anual.  
Així, es publica esta resolució, amb la finalitat que s'inicie, per a l'exercici 2012, el procés de sol·licitud i de tramitació de les ajudes esmentades.  
Per tot això, a proposta del director general de Producció Agrària i Ramaderia, resolc:  
  
Apartat primer  
Convocar, per a l'anualitat 2011/2012, les ajudes destinades al foment de les agrupacions de defensa sanitària de la Comunitat Valenciana, les bases reguladores de les quals estan contingudes en l'Orde de 5 d'octubre de 2009, de la Conselleria d'Agricultura, Pesca i Alimentació (DOCV núm. 6124, de 16.10.2009).   
Les actuacions subvencionables seran les desenvolupades durant el quart trimestre de 2011 i els tres primers trimestres de 2012.   
  
Apartat segon  
Les ajudes convocades per esta resolució es concediran a càrrec de la línia T 3082000, del capítol IV, del programa 714.80, Desenvolupament i Millora de la Ramaderia.  
  
Apartat tercer  
L'import global màxim és d'1.061.000 euros, segons la distribució d'anualitats següent:  
2011: 0?.  
2012: 1.061.000?.  
  
Apartat quart  
El termini de presentació de sol·licituds corresponents a esta convocatòria serà d'un mes, comptat a partir de la data de publicació de la resolució en el Diari Oficial de la Comunitat Valenciana.  
  
  
Apartat quint  
Les despeses seran realitzades i justificades davant de l'administració abans del 30 d'octubre de 2012, tal com s'establix en l'apartat nové de l'annex de l'Orde de 5 d'octubre de 2009.  
  
  
DISPOSICIÓ FINAL  
  
Es delega en el director general competent en matèria de ramaderia la concessió i la denegació de les ajudes previstes en esta resolució.  
  
  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca, Alimentació i Aigua en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 5 d'octubre de 2011.- La consellera d'Agricultura, Pesca, Alimentació i Aigua: Maritina Hernández Miñana.